***Leiolopisma*** er en slekt av skinker som sannsynligvis bare finnes på øygruppen Maskarenene i Det indiske hav.

Undersøkelser av mitokondrielt DNA viser at de nærmeste slektningene er *Eugongylus*-gruppen i Sørøst-Asia og Australia, og at alle arter i slekten stammer fra en enkelt invasjon. Andre krypdyr som er kommet østfra til Maskarenene er skinkene i slekten *Cryptoblepharus*, og gekkoene i slekten *Nactus*. Daggekkoene har derimot kommet fra Madagaskar, som kanskje også er hjemlandet til *Cylindraspis*-skilpaddene.

Slektsnavnet *Leiolopisma* har en innviklet historie. Duméril & Bibron brukte navnet på en underslekt som bare omfattet en art, *L. telfairii* fra Round Island utenfor Mauritius. Boulenger plasserte derimot mange arter i slekten i det grunnleggende verket *Catalogue of the Reptiles in the British Museum* (1887). En tid ble arter fra fire kontinenter regnet hit. Greer snevret i 1974 slekten inn til kun å omfatte *L. telfairii*, og arter fra det sørlige Australia, Tasmania, Lord Howe-øya, New Zealand, Ny-Caledonia, Loyautéøyene og Vanuatu. Etterpå er slekten blitt ytterligere redusert, og omfatter nå bare arter fra Maskarenene, samt én art fra Fiji.

Albert Günther brukte slektsnavnet *Didosaurus* på de utdødde kjempeskinkene fra Maskarenene. Dette navnet regnes nå som et synonym for *Leiolopisma*.

Arter
-----

* *Leiolopisma alazon* Zug 1985

Utbredelse: øygruppen Ono-i-Lau i Fiji (vil nok i fremtiden bli flyttet til en annen slekt, ligner mest på *Cyclodina* fra New Zealand)
* *Leiolopisma ceciliae* Arnold & Bour 2008

Utbredelse: Réunion (sannsynligvis utdødd)
* *Leiolopisma mauritiana* (Günther 1877)

Utbredelse: Mauritius (en utdødd kjempeart med kroppslengde opptil 340 mm)
* *Leiolopisma telfairii* (Desjardin 1831)

Utbredelse: Round Island (utdødd på Mauritius og Réunion)

Referanser
----------

1. ↑  J.J. Austin & E.N. Arnold (2005) Using ancient and recent DNA to explore relationships of extinct and endangered *Leiolopisma* skinks (Reptilia: Scincidae) in the Mascarene islands[*død lenke*] *Molecular Phylogenetics and Evolution* Volume 39, Issue 2, pp. 503–511
2. ↑  G.B. Patterson & C.H. Daugherty (1995) Reinstatement of the genus *Oligosoma* (Reptilia: Lacertilia: Scincidae) *Journal of The Royal Society of New Zealand*, Volume 25, Number 3, pp. 327–331
3. ↑  G.R. Zug (1985) A new skink (Reptila: Sauria: *Leiolopisma*) from Fiji *Proc. Biol. Soc. Wash.* 98(1), pp. 221–31
4. ↑  E.N. Arnold & R. Bour (2008) A new *Nactus* gecko (Gekkonidae) and a new *Leiolopisma* skink (Scincidae) from La Réunion, Indian Ocean, based on recent fossil remains and ancient DNA sequence *Zootaxa* 1705: 40–50

Eksterne lenker
---------------

* (en) *Leiolopisma* i Encyclopedia of Life Rediger på Wikidata

* (en) *Leiolopisma* i Global Biodiversity Information Facility Rediger på Wikidata

* (en) *Leiolopisma* hos ITIS Rediger på Wikidata

* (en) *Leiolopisma* hos NCBI Rediger på Wikidata

* (en) *Kategori:Leiolopisma* – bilder, video eller lyd på Wikimedia Commons Rediger på Wikidata

* *Leiolopisma* – detaljert informasjon på Wikispecies Rediger på Wikidata
* IUCN Red List – *Leiolopisma mauritiana*
* IUCN Red List – *Leiolopisma telfairii*